F*EX - File EXchange

# F*EX - Frams' Fast File EXchange

F*EX (Frams' Fast File EXchange) egy szolgáltatás, amivel nagy (hatalmas, óriási, ...) fileokat lehet A felhasználónak küldenie B felhasználónak.

A feladó feltölti a filet egy F*EX szerverre egy WWW feltöltési űrlapon keresztül, a címzett pedig automatikusan kap egy értesítő üzenetet a letöltési URL-el.

Ha azt mondod, hogy:

> Minek nekem még egy file küldő szolgáltatás?!
> Kezelem az e-mailt, ssh-t, ftp-t sőt még a sendfile-t is!

Én erre azt mondom:

> Mégis csak szükséged van a F*EX-re :-)

Például, szeretnéd elküldeni egy barátodnak az előző vakáción készült videódat (1 GB). Az alábbi lehetőségeid vannak (és problémáid):

- ### küldhetsz egy DVD-t postán

  Ez ki van zárva - az Úr <>. évében járunk, az internet felfedezése után! A posta használata ilyen célra a nagypapáknak való.

- ### e-mailt használsz

  A legtöbb levelező szerver 10MB-ot enged küldeni levelenként és a tárolási kvóta is 100MB felhasználóként vagy kevesebb.

- ### uucp

  Miért nem inkább ékírást használunk kőtáblákon?

- ### ssh

  Barátaidnak van jelszava vagy te meg akarod adni a tiédet - csak azért, hogy fileokat küldjél?

- ### ftp

  - Melyik ftp szervert használjuk?
  - Melyik fiókot, milyen jelszóval?
  - Nem zavar, ha titkosítás nélkül küldesz jelszavakat és fileokat a nem biztonságos interneten keresztül?
  - A proxy szervered támogatja a passzív ftp kapcsolatot?
  - Aanonymous ftp esetén pedig:
    - Engedélyezve van 1 GB feltöltése?
    - Feltöltés után lehet törölni az anyagodat?
    - Bárki más hozzáfér a feltöltésedhez?
    - Bárki más tudja törölni az anyagodat?
    - El kell küldened barátodnak a letöltési URL-t, neki pedig szólnia kell neked, hogy sikeresen letölötte a filet, neked pedig ezután törölni kell az anyagot.
      Mindent összevetve: egy kínszenvedés az egész.

- ### http

  - Alapesetben sem a file feltöltés, sem a felhasználó menedzsment nincs beépítve - ezt le kell programozni
  - Nincs automata értesítés
  - Nincs automata törlés
  - Csak igen kevés http szerver támogatja a 2 GB-nál nagyobb file-okat

- ### sendfile

  - UNIX fut a gépeden és a sendfile már telepítve van?
  - A címzetted gépén is UNIX fut és ő is feltelepítette a sendfile-t?
  - Egyikőtöknél sem blokkolja tűzfal a 487-es portot?

- ### kereskedelmi szolgáltatások, mint például a DropLoad, ALLPeers, YouSendIt, stb.

  - Mekkora a feltöltési korlátuk (általában: < 2 GB)?
  - Mi a helyzet a biztonság terén: csak te férhetsz hozzá az adataidhoz?
  - Nyitott vagy zárt forráskódúak?
  - Bármilyen böngészőből, egyből használhatók, vagy kell java, active-X, flash vagy valami más ördögi plugin a működésükhöz?
  - Pár hónapnál tovább fognak élni?
    (a DropLoad, ALLPeers és drop.io már bezártak)

Ha a fenti kérdések közül akár csak egyre is "nem" a válaszod, akkor neked szükséged van a F*EX használatára.

## A F*EX lényeges tulajdonságai

- szinte korlátlan nagyságú fileokat lehet vele küldeni
- a feladó és a címzett számára csak egy levelező és egy böngésző szükséges - ezekből bármelyik, nem szükséges semmit sem telepíteni
- RESEND és REGET lehetősége link hiba esetén a folyamat folytatására az utolsó jó byte-tól
- automatikus e-mail értesítés a címzett részére
- automatikus törlés letöltés után
- automatikus törlés lejárat után (alapérték: <<$keep>> nap)
- a teljes jogú felhasználók tudnak egyszeri feltöltési URL-t adni külső felhasználóknak
- a teljes jogú felhasználók tudnak saját felhasználókat létrehozni, akik csak a teljes jogú felhasználóknak tudnak küldeni fileokat
- a teljes jogú felhasználók tudnak csoportokat létrehozni, amik egyfajta file küldő levelezési listaként működnek
- könnyen üzemeltethető: az új F*EX fiókok létrehozása után a továbbiakban már adminisztrátori beavatkozás nélkül működhet a rendszer
- több címzettnek való küldéshez nincs szükség több tárhelyre a szerveren
- F*EX egy webes HTTP szolgáltatás, nincs szüksége tűzfal beállításokra
- a stream kezelés is támogatott
- belevaló UNIX felhasználók számára a fexsend és a fexget shell programok is rendelkezésre állnak, melyek segítségével még a zavaró böngésző használat is elkerülhető
- a használt protokoll és a forráskód szabadon hozzáférhető, open source

## Let's talk about SEX

A F*EX-nek van egy társa is: Stream EXchange (SEX).

A SEX programot egy olyan hálózati UNIX szolgáltatásként képzelhetjük el, ami csatlakozókkal ellátott csövek hálózatából áll. Ez akkor lehet hasznos, ha A felhasználónak B felhasználónak kell adatot küldeni, és A és B felhasználó nem tud közvetlen kapcsolatot kiépíteni egymással, de mindkettő tud kapcsolódni HTTP kéréseken keresztül a SEX szerverhez. A UNIX környezetbe való lehető legkényelmesebb integráció érdekében parancssori eszközök állnak itt is rendelkezésre: sexsend és sexget.

Az hitelesítés módja megegyzik a F*EX szervenél ismertetekkel.

## Van még kérdés?

Tekintsd meg az összes tulajdonság listáját (angol), a FAQ listát, és a jelenlegi felhasználási területeket (angol).